钦定古今图书集成/明伦汇编/交谊典/第043卷 > 《赠徐干》前人
## 钦定古今图书集成/明伦汇编/交谊典/第043卷 > 《赠徐干》前人

谁谓相去远，隔此西掖垣。拘限清切禁，中情无由宣。
《思子》沈心曲，长叹不能言。起坐失次第，一日三四迁。
步出北寺门，遥望西苑园。细柳夹道生，方塘含清源。
轻叶随风转，飞鸟何翻翻。乖人易感动，涕下与襟连。
仰视白日光，皦皦高且悬。兼烛八纮内，物类无颇偏。
我独抱深感，不得与比焉。